Xusedol (Thylacinus cynocephalus)

Xusedol (Thylacinus cynocephalus) tir tana moukolafa katca ke Thylacinus oxi vey Thylacinidae yasa ke DASYUROMORPHIA veem. Gan Harris bak 1808 taneon zo pimtayar. Bata katca wetce griawiyisa katca mali 1936 re zo torigir.

 Pimtara 
Xusedol ke Tasmania ton tec atelatoraf tcamolaf idatcol zo pimtayar.

Seri zo katrasiyid isen patectolaf zovdaks nedid da in koe Australia is Papuaniuginia lekeon dere bliyir lize moni -1300 AGJ griawiyir, nope ape tuwavafa grabara va cariol kostayan mal Indonesia.

Im tiyir trelaf, bixeukaf is lukoptaberetraf dem san-aluboy orikaf nok istu ge kal ault. Pezay tiyir gundaf gu tel ke vakol isen gijarotif prijusteem va 46 talga diyir. Oblakeem tiyir pinackaf is anamkaf is besanaf gu imolk.

Xusedolye tiyir gijafe loon dam xusedolya disa va lan ucom radimon fenkuwes.

 Vexala dem apteem 
Sedme Mammal Species of the World (siatos ke 2005), bata katca tir aptiskafa.

 Pulasa vuestexa is xantaza 
 (en) vuest- : Mammal Species of the World (v- 3, 2005) : Thylacinus cynocephalus (Harris, 1808)
 (en) vuest- : CITES : Thylacinus cynocephalus
 (en) vuest- : UICN : katca Thylacinus cynocephalus (Harris, 1808)
 (en, fr) vuest- : ITIS : Thylacinus cynocephalus (Harris, 1808)
 (en) vuest- : Tree of Life Web Project : Thylacinus cynocephalus
 (en) vuest- : Catalogue of Life : Thylacinus cynocephalus (Harris, 1808)
 (en) vuest- : Paleobiology Database : Thylacinus cynocephalus (Harris, 1808)
 (en) vuest- : Animal Diversity Web : Thylacinus cynocephalus
 (en) vuest- : NCBI : Thylacinus cynocephalus
 Ara vuestexa 
 Xusedol (Thylacinus cynocephalus) dene Wikispecies

 Kotavafa vuestesa xantaza 
 Kotava winugaf moukolaf ravlemak (Kotava, Latinava, 2019)


Xusedol (Thylacinus cynocephalus)
Xusedol (Thylacinus cynocephalus)
Xusedol (Thylacinus cynocephalus)